### Beslutningstema

Det skal besluttes, om der skal anbefales frigivelse af anlægsmidler til indsatsen ’Byporte’ og John Olesen samt til de årlige driftsomkostninger, der er forbundet med Toftlund Udvklingsplan.

### Sagsfremstilling

For årene 2021-2024 er der afsat i alt 60,9 mio. kr. til [adresse]. I begyndelsen af 2022 ønskes der frigivet yderligere midler af dette samlede budget til hhv. indsatsen ’Byporte’ og John Olesen samt til de driftsomkostninger, der er forbundet med [adresse].

Indsatsen ’Byporte’ og John Olesen

Udviklingsrådet har fremsendt anmodning om frigivelse af midler til ”arbejdet med samling af midtbyen”, der tænkes udført i regi af indsatsen ’Byporte’ og John Olesen, hvor der er en ramme på 1,5 mio. kr., som bl.a. kan frigives til øvrige tiltag i Toftlund parallelt med processen for bevægelsesområdet. Således kan der også skabes synlig aktivitet andre steder i Toftlund i løbet af de kommende år, hvor fokus primært vil være på bevægelsesområdet.

Udviklingsrådet ønsker, at der de næste år er fokus på at skabe sammenhæng i bymidten og at der prioriteres midler til at lave professionelt materiale omkring tiltag, som der efterfølgende søges fondsmidler til.

Udviklingsrådet ønsker derfor at anmode om frigivelse af 100.000 kr., der kan anvendes til udarbejdelse af en skitseplan til brug for ansøgninger om fondsmidler til et projekt, hvor street art bruges til at samle byen og skabe opmærksomhed om Toftlund.

Driftsomkostninger forbundet med Toftlund Udviklingsplan

Der er ansat en udviklingskoordinator i en to-årig periode, der løber frem til 1. august 2022 – lige som der er etableret et bykontor i Toftlund.
Der er udregnet et budgetoverslag på perioden frem til og med juli måned 2022 for diverse driftsomkostninger i den forbindelse. Forslag til driftsbudget på 630.000 kr. for perioden 1. januar 2021 – 31. juli 2022 er vedlagt som bilag.

### Fagchefen for Teknik og Plan indstiller,

at udvalget anbefaler, at Kommunalbestyrelsen frigiver 100.000 kr. til udarbejdelse af skitseplan samt 630.000 kr. til driftsudgifter i 2022, herunder bl.a. bykontor i Toftlund og aflønning af udviklingskoordinator.

Beslutning fra [adresse] (§ 17, stk. 4), 22. december 2021, pkt. 2:

Indstillingen anbefales.

Indstillingen videresendes til Økonomiudvalget og Kommunalbestyrelsen.

Beslutning fra Økonomiudvalget, 20. januar 2022, pkt. 10:

Indstillingen anbefales.

### Beslutning

Indstillingen godkendt.